Abraham Borch

Abraham Borch (født 17. januar 1786 på Jevnaker, død 18. november 1847 i Kongsberg) var en norsk prest og politiker. 

Han ble født på Jevnaker på Hadeland, og hans far var gårdbruker Thomas Borch. Han tok examen artium med laud fra Christianias Latinskole (Oslo katedralskole) i 1804, og examen philosophicum i 1805 med samme karakter. I 1809 tok han cand. theol., og bestod den praktiske delen i 1811, begge med laud. Den 25. mars 1812 ble han personellkapellan på Akershus slott og Akers menighet, og var også lærer ved Landkadettakademiet fra 1810 til 1811. Han ble residerende kapellan i Eiker («Æger») i 1818, og ble i 1825 sogneprest i Kongsberg, og i 1827 prost i Kongsberg prosti. 

Borch var stortingsrepresentant for Kongsberg bykrets i 1830–1832.

I 1830 giftet han seg med Karen Abigael Stenersen, som døde i 1840.

Referanser

Kilder 
Bernt Moe: Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845, s. 33-34.

Eksterne lenker 
 

Norske lutherske prester
Stortingsrepresentanter for Kongsberg
Stortingsrepresentanter 1830–1832